15 Απριλίου, 2025

**ΔΕΛΤΙΟ ΤΥΠΟΥ**

ΜΗΝΙΑΙΕΣ ΟΙΚΟΝΟΜΙΚΕΣ ΕΞΕΛΙΞΕΙΣ: **ΙΑΝΟΥΑΡΙΟΣ-ΦΕΒΡΟΥΑΡΙΟΣ 2025**

Η Στατιστική Υπηρεσία ανακοινώνει την έκδοση του διμηνιαίου δελτίου «Μηνιαίες Οικονομικές Εξελίξεις», για την περίοδο Ιανουαρίου-Φεβρουαρίου 2025. Στο δελτίο παρουσιάζεται η πορεία των κυριοτέρων οικονομικών εξελίξεων για την Κυπριακή Οικονομία, για τους τελευταίους μήνες μέχρι και το Φεβρουάριο 2025, καθώς και συγκριτικά στοιχεία για τα τελευταία τέσσερα χρόνια, τα οποία ήταν διαθέσιμα μέχρι και τις 14 Απριλίου 2025.



Σημείωση: Η Τάση απεικονίζει την μακροπρόθεσμη εξέλιξη μιας σειράς που παρατηρείται για μεγάλο χρονικό διάστημα. Είναι αποτέλεσμα επιρροών όπως η αύξηση του πληθυσμού, η τεχνολογική ανάπτυξη και η γενικότερη οικονομική ανάπτυξη.

Η **Μεταποιητική Παραγωγή** κατά τo μήνα Ιανουάριο σημείωσε αύξηση 3,7% σε σύγκριση με τον Ιανουάριο 2024.

Το συνολικό εμβαδό των **Εγκεκριμένων Αδειών Οικοδομής** έφτασε τα 2.321,8 χιλιάδες τετραγωνικά μέτρα κατά την περίοδο Ιανουαρίου-Δεκεμβρίου 2024, σημειώνοντας αύξηση 1,2% συγκριτικά με την αντίστοιχη περσινή περίοδο.

Οι συνολικές **Εγγραφές Μηχανοκίνητων** **Οχημάτων** κατέγραψαν μείωση 8,8%, φθάνοντας τις 7.834 κατά την περίοδο Ιανουαρίου-Φεβρουαρίου 2025. Τα ιδιωτικά αυτοκίνητα σαλούν μειώθηκαν σε 5.495, σημειώνοντας μείωση 13,1% και τα ελαφρά φορτηγά αυξήθηκαν σε 773 σημειώνοντας άνοδο 1,0% σε σύγκριση με την περίοδο Ιανουαρίου-Φεβρουαρίου 2024.

Ο **Δείκτης Τιμών Καταναλωτή** αυξήθηκε 2,2% κατά την περίοδο Ιανουαρίου-Φεβρουαρίου 2025, σε σύγκριση με την αντίστοιχη περίοδο του προηγούμενου έτους.

Οι συνολικές **Εισαγωγές Αγαθών** ανήλθαν σε €2.160,7 εκ. για την περίοδο Ιανουαρίου-Φεβρουαρίου 2025, σημειώνοντας αύξηση 24,8% και οι συνολικές **Εξαγωγές Αγαθών** ανήλθαν σε €913,3 εκ., σημειώνοντας επίσης αύξηση 55,9%.

Οι **Αφίξεις Περιηγητών** ανήλθαν σε 245.860 την περίοδο Ιανουαρίου-Φεβρουαρίου 2025, σε σύγκριση με 212.995 την αντίστοιχη περίοδο του 2024, σημειώνοντας αύξηση 15,4%.

Περισσότερα στατιστικά στοιχεία είναι διαθέσιμα στο δελτίο [**Μηνιαίες Οικονομικές Εξελίξεις**](https://www.cystat.gov.cy/el/PublicationList?s=32&pcID=3) το οποίο διατίθεται σε ηλεκτρονική μορφή στη διαδικτυακή Πύλη της Στατιστικής Υπηρεσίας.

*Επικοινωνία*

Αγάθη Σωφρονίου: Τηλ:+35722602225, Ηλ. Ταχ.: [asofroniou@cystat.mof.gov.cy](mailto:asofroniou@cystat.mof.gov.cy)